Γιώργος Παπαναστασίου

Ο [Γιώργος Παπαναστασίου] (Κοζάνη, 21 Nοεμβρίου 1965) είναι καθηγητής Ιστορικής Γλωσσολογίας στο Τμήμα Φιλολογίας του Αριστοτελείου Πανεπιστημίου Θεσσαλονίκης και διευθυντής στο Ινστιτούτο Νεοελληνικών Σπουδών (Ιδρύματος Μανόλης Τριανταφυλλίδης) του Α.Π.Θ.

 Βιογραφικά στοιχεία 
Φοίτησε στη Φιλοσοφική Σχολή Α.Π.Θ. από όπου έλαβε Πτυχίο Φιλολογίας με ειδίκευση στη [Γλωσσολογία]. Έκανε μεταπτυχιακές σπουδές στο Πανεπιστήμιο της Σορβόνης, École Pratique des Hautes Études, Παρίσι 1993, και στο Αριστοτέλειο Πανεπιστήμιο Θεσσαλονίκης, από όπου έλαβε διδακτορικό δίπλωμα στην Ινδοευρωπαϊκή Γλωσσολογία.

Εκλέχθηκε λέκτορας το 2002 στο Τμήμα Φιλολογίας του Α.Π.Θ., επίκουρος καθηγητής το 2008, αναπληρωτής καθηγητής το 2015 και καθηγητής το 2022 με αντικείμενο: «Ιστορική Γλωσσολογία με ειδίκευση στην Iνδοευρωπαϊκή Γλωσσολογία».

Με ενδιαφέροντά του να αφορούν την ινδοευρωπαϊκή γλωσσολογία, Ιστορία της ελληνικής γλώσσας, ιστορική γραμματική, αρχαία και νέα ελληνική ετυμολογία, διαλεκτολογία, [ορθογραφία] κτλ., συμμετέχει ενεργά σε πλήθος επιστημονικών διαλέξεων, σε Ελλάδα και εξωτερικό. Το βιβλίο του Nεοελληνική ορθογραφία: ιστορία, θεωρία, εφαρμογή έλαβε βραβείο από την Ακαδημία Αθηνών το 2009 για έργο που αφορά τη μελέτη της ελληνικής γλώσσας. Συμμετείχε στην επιμέλεια της ελληνικής μετάφρασης του Ετυμολογικού λεξικού  αρχαίας ελληνικής: ιστορία των λέξεων του Pierre Chantraine , καθώς και στην έκδοση της σειράς: «Ελληνική γλώσσα: συγχρονία και διαχρονία» από το Ινστιτούτο Νεοελληνικών Σπουδών  (Ι.Ν.Σ.). 

 Ακαδημαϊκές συνεργασίες - Ερευνητικά προγράμματα 

 Διατριβή με θέμα: Προβλήματα της αρχαίας ελληνικής γλώσσας στα πλαίσια της ινδοευρωπαϊκής γλωσσολογίας: το αρκτικό α-, (1992 - 2001). Πρόεδρος τριμελούς επιτροπής εποπτείας ο καθηγητής κ. Μιχάλης Σετάτος και μέλη ο καθηγητής κ. Xρήστος Tζιτζιλής και η επίκουρη καθηγήτρια κ. Mαριάννα Mαργαρίτη-Pόγκα.
 Ερευνητικό πρόγραμμα Λεξικό Γλωσσολογικών Όρων του A.Π.Θ. με επιστημονικό υπεύθυνο τον καθηγητή κ. Mιχάλη Σετάτο.
 Ηλεκτρονικός Κόμβος για την υποστήριξη των διδασκόντων την ελληνική γλώσσα του Κέντρου Ελληνικής Γλώσσας, σε συνεργασία με την κ. Mαρία Θεοδωροπούλου, όπου επιστημονικός υπεύθυνος ήταν ο καθηγητής A.-Φ. Xριστίδης
 Στη σύνταξη της Eπιτομής του Λεξικού της Mεσαιωνικής Eλληνικής Δημώδους Γραμματείας (τόμ. Α), υπό την αιγίδα του Kέντρου Eλληνικής Γλώσσας, συνοψίζοντας και ελέγχοντας τις πληροφορίες που δίνονται στο Λεξικό της Mεσαιωνικής Eλληνικής Δημώδους Γραμματείας του καθηγητή κ. Εμμανουήλ Κριαράς για τη δημιουργία της Eπιτομής.
 Συμμετοχή στην ομάδα εργασίας για τη διόρθωση του D. Georgakas, A Modern Greek-English Dictionary (ψηφίο A), Νέα Υόρκη & Αθήνα, 2005.

 Επιστημονικές Διαλέξεις - Σεμινάρια 

 Διαχρονικός δανεισμός στην Ιστορία της ελληνικής (με έμφαση στη νέα ελληνική) - στο Διεθνές Επιστημονικό Συνέδριο «Ο πολιτισμός στο Ιστορικό Αρχείο των εφημερίδων ΤΟ ΒΗΜΑ και ΤΑ ΝΕΑ: Γλώσσα και λογοτεχνία», 2022
 Πανεπιστήμιο Ιωαννίνων Διαδικτυακές διαλέξεις για την ιστορία της Ελληνικής Γλώσσας
 «3o Διεθνές Συνέδριο για την Ετυμολογία της Ελληνικής: Ελληνική και Βαλκανική Ετυμολογία» - ΑΠΘ
 «Καβάφεια 14» (Κάιρο & Αλεξάνδρεια) 2017
 Συνέδριο «Νεοελληνικές Αναζητήσεις» Adam Mickiewicz University στο Πόζναν - Πολωνία 2015

 Τύπος - Συνεντεύξεις 

 Ελληνική Γνώμη: Γιώργος Παπαναστασίου: Ήταν ένα αυτονόητο καθήκον ο «Ιστότοπος Εμμανουήλ Κριαρά»
 Ελληνική Κοινότητα Καΐρου: Eίναι τα Greeklish απειλή για την Ελληνική γλώσσα;
 16η ΔΕΒΘ: Τέσσερις ημέρες, 500 εκδηλώσεις, 290 εκδότες, 300 συγγραφείς και 900 ομιλητές

 Εργογραφία 

 Νεοελληνική Ορθογραφία, Ιστορία, Θεωρία, Εφαρμογή - [Ινστιτούτο Νεοελληνικών Σπουδών] - Βραβείο Ακαδημία Αθηνών 
 Ελληνική Ετυμολογία - Greek Etymology - Δίγλωσση έκδοση -  Ινστιτούτο Νεοελληνικών Σπουδών με Χρήστο Τζιτζιλή
 Γλωσσικές επαφές στα Βαλκάνια και στη Μ. Ασία 1ος τόμος / Language contact in the Balkans and Asia Minor 1st volume 
 Μετάφραση: ΕΙΣΑΓΩΓΗ ΣΤΗ ΣΥΓΚΡΙΤΙΚΗ ΙΝΔΟΕΥΡΩΠΑΙΚΗ ΓΛΩΣΣΟΛΟΓΙΑ - Robert S. P. Beekes 
 Compléments au Dictionnaire Étymologique du Grec Ancien de Pierre Chantraine, Θεσσαλονίκη: Eκδόσεις Mάγια, 1994

 Παραπομπές 

Κατηγορία:Έλληνες φιλόλογοι
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες γλωσσολόγοι
Κατηγορία:Έλληνες μεταφραστές